BOSNA I HERCEGOVINA

FEDERACIJA BOSNE I HERCEGOVINE

KANTON SARAJEVO

**JU OSNOVNA MUZIČKA I BALETSKA ŠKOLA ''NOVO SARAJEVO''**

Ulica: Kemala Kapetanovića 43, 71 000 Sarajevo, web adresa: [**www.ombsns.edu.ba**](http://www.ombsns.edu.ba)

Na osnovu člana 94. a u vezi sa članom 88. Zakona o osnovnom odgoju i obrazovanju, člana 4. Pravilnika s kriterijima za prijem radnika u radni odnos u osnovnim školama kao javnim ustanovama na području Kantona Sarajevo, člana 2. i 5. Pravilnika o unutrašnjoj organizaciji i sistematizaciji radnih mjesta, Odluke Školskog odbora broj: 01-1-81/23, Saglasnosti Ministarstva za odgoj i obrazovanje Kantona Sarajevo broj: 11-11-30-10227-1/23 raspisuje se:

**K O N K U R S**

za angažman radnika u školskoj 2023/2024. godini, na pozicijama kako slijedi:

|  |  |  |  |  |  |
| --- | --- | --- | --- | --- | --- |
| R.b. | Pozicija(radno mjesto) | Broj časova/sati (norma)  | Vrijeme potrebe za radnikom | Broj izvršilaca | Napomena |
| 1. | Nastavnik baleta | 11 | Od 01.09.2023. do 31.08.2024. | 1 | / |
| 2. | Nastavnik violine - PO Ilijaš | 11 | Od 01.09.2023. do 31.08.2024. | 1 | / |
| 3. | Nastavnik solfeđa | 20 | Od 01.09.2023. do povratka lica sa funkcije, a najkasnije do 15.06.2024.g. | 1 | / |

**Opis poslova za pozicije 1 - 3** : Radnik će obavljati poslove predmetnog nastavnika/ce koji podrazumijevaju: izvođenje redovne nastave i druge oblike neposrednog odgojno-obrazovnog rada, uredno vođenje pedagoške evidencije i dokumentacije, ostale poslove u skladu sa Nastavnim planom i programom za osnovno muzičko i baletsko obrazovanje Kantona Sarajevo, Pedagoškim standardima i normativima, Godišnjim programom rada škole i Pravilnikom o organizaciji i sistematizaciji radnih mjesta, kao i druge poslove po uputama i nalogu poslodavca, poštujući profil i stručnu spremu radnika i prirodu radnog mjesta.

**Uslovi za prijem:** Za zasnivanje radnog odnosa, pored općih uslova utvrđenih Zakonom o radu, kandidati treba da ispunjavaju i posebne uslove predviđene Zakonom o osnovnom odgoju i obrazovanju Kantona Sarajevo, Pedagoškim standardima i normativima, kao i kvalifikacijske uslove definisane Nastavnim planom i programom za osnovne muzičke i baletske škole Kantona Sarajevo i Pravilnikom o unutrašnjoj organizaciji i sistematizaciji radnih mjesta, za svaku poziciju kako slijedi:

**Pozicija br. 1:** Nastavnici sa najmanje VII stepenom stručne spreme koji su završili visokoškolsku ustanovu plesne umjetnosti.
Nastavu iz predmeta mogu izvoditi i nastavnici sa najmanje VII stepenom stručne spreme koji su stekli srednje baletsko obrazovanje i bilo koju visokoškolsku ustanovu nastavničkog smjera.

Nastavu u osnovnoj baletskoj školi iz predmeta Klasični balet i Historijske igre može izvoditi nastavnik koji ima položenu metodiku klasičnog baleta, grupu pedagoško-psiholoških i didaktičko-metodičkih predmeta i najmanje deset godina radnog staža kao profesionalni baletski plesač.

**Pozicije br. 2:** Muzička akademija – Akademski muzičar – violinist – profesor VII stepen (po starom sistemu) ili druge visokoškolske umjetničke muzičke institucije sa odgovarajućim odsjekom – smjerom.

Muzička akademija, Odsjek za gudačke instrumente – Bakalaureat/Bachelor muzičkih umjetnosti, smjer violina najmanje u četverogodišnjem trajanju, 240 ECTS (po Bolonjskom procesu).

Muzička akademija, Odsjek za gudačke intrumente – Magistar muzičkih umjetnosti, smjer violina 300 ECTS (po Bolonjskom procesu). Položen stručni ispit ili status pripravnika.

**Pozicija br. 3:** Muzička akademija, Profesor teoretskih muzičkih predmeta – VII stepen (po starom sistemu) ili druge visokoškolske umjetničke muzičke institucije sa odgovarajućim odsjekom-smjerom.
Muzička akademija, Odsjek za muzičku teoriju i pedagogiju–Bakalaureat/Bachelor muzičke teorije i pedagogije, najmanje u četverogodišnjem trajanju, 240 ECTS (po Bolonjskom procesu).
Muzička akademija, Odsjek za muzičku teoriju i pedagogiju – Magistar muzičke teorije i pedagogije, smjer solfeggio 300 – ECTS (po Bolonjskom procesu).

Položen stručni ispit ili status pripravnika.

(U osnovnoj školi na pozicijama od 1-3 radni odnos mogu zasnovati i lica koja su stekla VI stepen stručne spreme, po predbolonjskom sistemu studiranja. Ova lica su nakon angažmana obavezna doškolovati se, u roku od tri godine, od dana donošenja programa doškolovavanja).

* Citirani akti se mogu naći na web stranicama: [**www.ombsns.edu.ba**](http://www.ombsns.edu.ba) **i mo.ks.gov. ba**

**Mjesto obavljanja rada:**  Matična škola - Kemala Kapetanovića 43, 71 000 Sarajevo i Područno odjeljenje Ilijaš - Ilijaš.

**Radno vrijeme:** Radnik će raditi sa naznačenom normom, a prema potrebama nastavnog i radnog procesa.

**Osnovna plaća:** Osnovna plata sa punom normom za pozicije 1 - 3, a prema stepenu stručne spreme/bolonjskom ciklusu i stručnom zvanju, iznosi: 1.306,80KM (VII – I/II ciklus); 1.343,10KM (VII – I/II ciklus - mentor); 1.379,40KM (VII – I/II ciklus-savjetnik); 1.448,70KM (VII – I/II ciklus-viši savjetnik); 1.201,20KM (VI); 1.237,50KM (VI – mentor); 1.270,50KM (VI – savjetnik); 1.343,10 KM (VI – viši savjetnik).

Iznos osnovne plate se koriguje proporcionalno normi, a rezultat je množenja trenutne vrijednosti koeficijenta i osnovice u skladu sa važećim propisima.

**Dostavljanje dokumentacije:** Dokumentacija koja se dostavlja prilikom konkurisanja, dijeli se na:

1. **Obavezna dokumentacija**:
* svojeručno potpisana pisana prijava na konkurs s kratkom biografijom, taksativno navedenom dokumentacijom koja se prilaže uz prijavu na konkurs, naznakom na koju poziciju se konkuriše i kontakt podacima kandidata (adresa, broj telefona, e-mail adresa);
* diploma/uvjerenje/svjedodžba o stečenom stručnoj spremi;
* Izvod iz matične knjige rođenih;
* uvjerenje o državljanstvu BiH (ne starije od šest mjeseci);
* svojeručno potpisana saglasnost o dostavljanju preliminarnih odluka, tokom konkursa, elektronskom poštom na adresu koju je kandidat naveo u prijavi na javni konkurs;
1. **Dodatna dokumentacija**:
* uvjerenje/potvrda o radnom stažu sa tačno naznačenim poslovima i radnim zadacima (šifra zanimanja) koje/u izdaje fond za penzijsko-invalidsko osiguranje ili koje/u izdaje poslodavac;
* uvjerenje/potvrda poslodavca o vremenu provedenom na stručnom osposobljavanju u ustanovi (samo kandidati koji su se stručno osposobljavali u odgojno-obrazovnim ustanovama bez zasnivanja radnog odnosa);
* uvjerenje o položenom stručnom ispitu;
* uvjerenje/potvrda o vremenu provedenom na evidenciji službe za zapošljavanje koje/u izdaje Služba za zapošljavanje Kantona Sarajevo (ne starija od tri mjeseca);
* rješenje o stjecanju posebnog stručnog zvanja koje je izdato u skladu sa Pravilnikom o ocjenjivanju, napredovanju i stjecanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika, odnosno propisom koji se primjenjuje na teritoriji Bosne i Hercegovine, kojim je stečeno zvanje na osnovu istih kriterija i u istoj proceduri kao u navedenom pravilniku.
* diploma/uvjerenje o stečenom akademskom zvanju;
* potvrda o posebnom priznanju UNSA.

**Uvjerenje/rješenje nadležnih organa o pripadnosti boračkoj populaciji i to**:

* uvjerenje o statusu djeteta šehida-poginulog borca i nestalog branioca;
* rješenje o priznatom pravu na porodičnu invalidninu za suprugu šehida-poginulog, umrlog i nestalog branioca i uvjerenje o učešću u oružanim snagama za šehida/poginulog, umrlog i nestalog branioca, rješenje o priznatom svojstvu ratnog vojnog invalida,
* dokaz o bračnoj zajednici sa ratnim vojnim invalidom,
* rješenje o priznatom pravu na mjesečno novčano primanje dobitniku priznanja,
* uvjerenje o učešću u oružanim snagama,
* uvjerenje o statusu djeteta ratnog vojnog invalida,
* rješenje o priznatom pravu na invalidninu ili mjesečni novčani dodatak ili uvjerenje o učešću u oružanim snagama koje izdaje općinska služba za boračko-invalidsku zaštitu, odnosno grupa za pitanja evidencije iz oblasti vojne obaveze prema mjestu prebivališta (ne starije od 6 mjeseci)
* Uvjerenje/potvrda o neprekidnom prebivalištu na području Kantona Sarajevo u posljednja 24 mjeseca (ne starije od šest mjeseci)

Prijava kandidata koji nije dostavio dodatnu dokumentaciju će se smatrati urednom, a prijavljeni kandidati će se bodovati samo po osnovu onih kriterija za koje je dostavio urednu i validnu dokumentaciju.

Dokumentacija koju kandidati dostavljaju uz prijavu na konkurs **mogu biti kopije**, uz obavezu da kandidat koji je primljen po konkursu dostavi originalnu dokumentaciju ili ovjerene kopije dokumentacije, najkasnije pet dana po dobijanju Odluke o izboru radnika.

Nakon konačnosti Odluke o izboru radnika, a najkasnije na dan početka rada u školi, izabrani kandidat je dužan dostaviti **ljekarsko uvjerenje** nadležne zdravstvene ustanove koje nije starije od šest mjeseci, kao i drugu dokumentaciju u skladu sa zakonom i internim aktima Škole, nakon čega direktor zaključuje ugovor o radu sa izabranim kandidatom.

 **Adresa na koju se prijave podnose i način predaje dokumentacije:**

Prijave sa dokazima o ispunjavanju uslova za konkurs dostaviti lično ili putem pošte u zatvorenoj koverti na adresu: **JU OMBŠ ''Novo Sarajevo'', Kemala Kapetanovića 43, 71 000 Sarajevo**

**Prijava na javni konkurs (navesti: ime i prezime kandidata, adresu i poziciju/e za koju/e se prijavljujete) 'NE OTVARAJ – OTVARA KOMISIJA'.**

Nepotpune, neblagovremene i neuredne prijave neće se uzeti u razmatranje.

**Kontakt osoba:** Huso Ećo, 033/651-523 i 033/710-861

Dokumentacija prijavljenih kandidata koji nisu izabrani po ovom konkursu vraća se na lični zahtjev u roku od mjesec dana od okončanja konkursne procedure.

Obavještenje o raspisanom konkursu je objavljeno u dnevnom listu **Avaz,** dana **9.6.2023.** godine, a kompletan tekst konkursa je objavljen na službenoj web stranici škole i putem službenog e-maila škole dostavljen Ministarstvu za odgoj i obrazovanje Kantona Sarajevo i JU ''Služba za zapošljavanje Kantona Sarajevo'' radi objavljivanja na njihovim službenim internet stranicama.

**Rok za podnošenje prijava:**

Konkurs ostaje otvoren 10 dana od dana objave obavještenja o raspisanom konkursu u dnevnim novinama i krajnji rok za prijavu na javni konkurs je **19.6.2023.g.**

**Prilog: Obrazac saglasnosti za dostavljanje preliminarnih odluka**

**Saglasnost za dostavljanje preliminarnih odluka**

Na osnovu člana 19. Pravilnika s kriterijima za prijem radnika u radni odnos u osnovnim školama kao javnim ustanovama na području Kantona Sarajevo ('Službene novine Kantona Sarajevo' br.12/22 i 22/22), saglasan/a sam da mi se preliminarne odluke dostavljaju elektronskom poštom na adresu koju sam naveo/la u prijavi na javni konkurs.

U \_\_\_\_\_\_\_\_\_\_\_\_\_\_\_\_ , dana \_\_\_\_\_, \_\_\_\_\_\_, \_\_\_\_\_\_\_\_\_\_\_, godine

 Kandidat/kandidatkinja

 \_\_\_\_\_\_\_\_\_\_\_\_\_\_\_\_\_\_\_